Burkina Faso
Burkina Faso (entinen Ylä-Volta) on sisämaavaltio Länsi-Afrikassa. Sen rajanaapureita ovat Norsunluurannikko, Mali, Niger, Benin, Togo ja Ghana. Maan nimi tarkoittaa paikallisilla mooren ja dioulan kielillä ”vapaiden ihmisten maata”. Nykyisen nimensä Burkina Faso sai 4. elokuuta 1984, aiemmin sitä kutsuttiin nimellä Ylä-Volta. Nykyisin maasta on käytössä myös nimi Burkina.
Comoé
Comoé on yksi Burkina Fason provinsseista. Se sijaitsee maan lounaisosassa Cascadesin alueella. Comoén pääkaupunki on Banfora (106 815 asukasta). Vuoden 2006 väestönlaskennan mukaan provinssissa asuu 400 534 asukasta.